বিদ্যুতের বিল সাশ্রয়ের অঙ্গ হিসেবে ভারতীয় রেল গতকাল থেকে মহারাষ্ট্রের রত্নগিরি গ্যাস বিদ্যুৎ কেন্দ্র থেকে ৩০০ মেগাওয়াট বিদ্যুৎ নিতে শুরু করেছে| সরকার অধিকৃত এই গ্যাস বিদ্যুত প্রকল্পের বিদ্যুৎ মহারাষ্ট্র অঞ্চলে রেলের প্রয়োজনে ব্যবহৃত হবে| যেকোনো রাজ্য থেকে উন্মুক্ত বিদ্যুৎ বিতরকদের কাছ থেকে এটাই প্রথম বারের মত বিদ্যুত নিচ্ছে রেল| এতে মহারাষ্ট্রের হিসেবে এতদিন যে হারে বিদ্যুতের বিল দিয়ে আসছিল রেল, তার চেয়ে প্রতি ইউনিটে অন্তত ৪ টাকা কম পড়বে| রত্নগিরি গ্যাস বিদ্যুৎ কেন্দ্র থেকে বিদ্যুৎ নেওয়ায় কেন্দ্রীয় ও পশ্চিমাঞ্চলীয় রেলের বার্ষিক ৬০০ কোটি টাকা সাশ্রয় হবে| রত্নগিরি বিদ্যুৎ কেন্দ্র থেকে রেলের জন্য ৫০০ মেগাওয়াট বিদ্যুৎ বরাদ্দ হয়েছে| এই বিদ্যুৎ কেন্দ্রের আরও ২০০ মেগাওয়াট বিদ্যুৎ যা অন্য রাজ্যের প্রয়োজনে যাবে, তাও শীঘ্রই নেওয়া শুরু হয়ে যাবে| রেলের বরাদ্দ ৫০০ মেগাওয়াট বিদ্যুৎ নেওয়া শুরু হলে বছরে রেলের অন্তত ১০০০ কোটি টাকা সাশ্রয় হবে বলে আশা করা যাচ্ছে| এতে আসন্ন দিনগুলিতে রেলের আর্থিক অবস্থা আরও ভালো হবে| রেলমন্ত্রী শ্রী সুরেশ প্রভু নানা রকমের উদ্ভাবনী পদ্ধতি প্রয়োগের মাধ্যমে রেলের আর্থিক অবস্থা ভালো করার যে উদ্যোগ নিয়েছেন, তারই অঙ্গ হিসেবে রেল যেকোনো রাজ্যের স্বীকৃত বিদ্যুৎ বিতরকদের কাছ থেকে বিদ্যুৎ নেওয়ার পদ্ধতি শুরু করেছে| উল্লেখ্য, রেল মন্ত্রকের দায়িত্ব নেওয়ার পর থেকেই রেলমন্ত্রী শ্রী সুরেশ প্রভু যেসব পদক্ষেপ নিয়েছেন, তার মধ্যে প্রধান হচ্ছে রেলের আর্থিক অবস্থার মনোন্নয়ন| আর সেজন্যে তিনি বহুমুখী পদ্ধতি অবলম্বন করছেন| রেলের আর্থিক ব্যয়ের মধ্যে প্রধান হচ্ছে বিদ্যুতের বিল—যার পরিমান প্রায় ৩০,০০০ কোটি টাকা| রত্নগিরি গ্যাস বিদ্যুৎ প্রকল্প থেকে ৩০০ মেগাওয়াট বিদ্যুৎ নিতে শুরু করার মধ্য দিয়ে এই উদ্যোগ বাস্তব রূপ পেতে শুরু করলো| ভারতীয় রেল এভাবে বিদ্যুৎ নেওয়ার জন্য ২০০৩ সালের বিদ্যুৎ আইনে স্বীকৃত অনুমতি পেয়েছে| ২০১৪ সালের মে মাসে বিদ্যুৎ মন্ত্রক এই স্বীকৃতিকে আরও সুস্পষ্ট করে দিয়েছে| আর রত্নগিরি বিদ্যুৎ কেন্দ্র থেকে বিদ্যুৎ নেওয়ার মধ্য দিয়ে এই স্বীকৃতি বাস্তবে রূপ পেল| ভারতীয় রেলে বর্তমানে বিদ্যুতের ক্ষেত্রে ট্র্যাকশন বিল ১০,৬০০ কোটি টাকা| আর ২০১৫-১৬ সালের বাজেটে এর পরিমান অন্তত ৩০০০ কোটি টাকা কমিয়ে আনার সুপারিশ করা হয়েছে| এক্ষেত্রে বিদ্যুৎ উৎপাদন কোম্পানি থেকে সাশ্রয়ী মূল্যে বিদ্যুৎ কেনা, বিদ্যুতের আদান প্রদান এবং দ্বিপাক্ষিক চুক্তির পদ্ধতি ব্যবহার করা হবে| রত্নগিরি থেকে বিদ্যুৎ নিয়ে আসা মূলত বাজেটের সেই উদ্যোগের পরবর্তী পর্যায়| রেলমন্ত্রী শ্রী সুরেশ প্রভুর নেতৃত্বে মূলত এই উদ্যোগ কার্যকর রূপ পেয়েছে| বর্তমানে বিভিন্ন বিদ্যুৎ বিতরক সংস্থার জন্যই মূলত বিদ্যুতের বিল বেশি দিতে হয় রেলকে| তাই বিভিন্ন এলাকার নিরিখে বিদ্যুৎ নেওয়ার আলাদা পদ্ধতি গ্রহণ করলে রেলওয়ে বিদ্যুতের খরচ কমাতে পারে| ভবিষ্যতের উচ্চ-গতি সম্পন্ন রেলের ক্ষেত্রে এই ব্যয় আরও কমবে| আবহাওয়ার ক্ষেত্রেও হবে লাভজনক| রেলের আর্থিক অবস্থার উন্নয়নে রেলমন্ত্রী নানা রকমের উদ্যোগ নিয়েছেন| একদিকে অর্থ যোগানের ক্ষেত্রে যেমন ভারতীয় জীবন বিমা নিগমের মত সংস্থা থেকে স্বল্প সুদে ঋণ নেওয়া হচ্ছে, তেমনি অন্যদিকে কমানো হচ্ছে খরচও| এসবের পাশাপাশি রেলওয়ে বিদ্যুৎ ব্যবহারের দক্ষতাও বৃদ্ধি করছে| সব ধরনের বিদ্যুৎ ব্যবহারে সাশ্রয়ী দক্ষতা বৃদ্ধি করে রেল বর্তমান বছরে অন্তত ৪০০ কোটি টাকা সাশ্রয় করবে| প্রতি বছরই বৃদ্ধি পাবে এই সাশ্রয়| রেলওয়ের পরিবেশে মানোন্নয়নেও নানা পদক্ষেপে নেওয়া হচ্ছে| পরিবেশ-বান্ধব বিদ্যুতের জন্য মাননীয় প্রধানমন্ত্রীর দৃষ্টিভঙ্গির পথ অবলম্বন করে রেলওয়ে জয়্সলমিরে ২৬ মেগাওয়াটের বায়ু চালিত বিদ্যুৎ কেন্দ্রের কাজ শেষ করেছে| এর ফলে ভারতীয় রেলের নিজস্ব পুনর্নবীকরণ বিদ্যুতের পরিমান দাঁড়ালো ৪৭ মেগাওয়াট| আগামী দিনে ভারতীয় রেল সৌর শক্তি ও বায়ু শক্তিকে কাজে লাগিয়ে ১১৫০ মেগাওয়াট পুনর্নবীকরণযোগ্য বিদ্যুৎ উৎপাদনের যে লক্ষ্য নিয়েছে, এটা তারই সূত্রপাত| SC/AD/AGT (Release ID :131923)
In a significant move to reduce Railways energy bill, Indian Railways today started procuring 300 MW power from Ratnagiri Gas Power Ltd. (A Govt. owned gas based power plant in Maharashtra) for its traction power needs in Maharashtra region.